వెయ్యి మందికి ఉద్యోగ అవకాశాలువిజయవాడ (ఆంధ్రజ్యోతి): రాజధాని అమరావతి ప్రాంతంలో స్టార్టప్ యూనిట్లను  ప్రోత్సహించటానికి రంగం సిద్ధమవుతోంది. ఇందుకోసం సాఫ్ట్వేర్ టెక్నాలజి పార్క్స్ ఆఫ్ ఇండియా (ఎస్టిపిఐ) విజయవాడలో నిర్మిస్తున్న సైబర్ టవర్ మరికొద్ది రోజుల్లో అందుబాటులోకి రాబోతోంది. రూ.40 కోట్ల వ్యయంతో 50,000 చదరపు అడుగుల విస్తీర్ణంలో నిర్మిస్తున్న ఈ జి ప్లస్ 6 టవర్ నిర్మాణం ఏర్పాటు దాదాపుగా పూర్తయింది. ప్రస్తుతం ఫినిషింగ్ పనులు జరుగుతున్నాయి. స్టార్టప్  కంపెనీలు ఏర్పాటు చేయాలనుకునే కృష్ణా, గుంటూరు జిల్లాల ఔత్సాహిక యువతీ, యువకులకు ఈ టవర్ అవకాశాలు కల్పిస్తుందని భావిస్తున్నారు. ఈ టవర్ గ్రౌండ్ ఫ్లోర్లో హోస్టింగ్, ఐఎ్సపి సేవలు,  మొదటి ఫ్లోర్లో డేటా సెంటర్, రెండవ ఫ్లోర్లో ఇంక్యుబేషన్ సెంటర్, మూడు, నాలుగు, ఐదు ఫ్లోర్లలో పెద్ద ఐటీ కంపెనీలకు, ఆరవ ఫ్లోర్ను ట్రైనింగ్ సెంటర్గా ఉపయోగిస్తారు. భవిష్యత్తులో దీనికి అనుసంధానంగా రెండవ టవర్ నిర్మించేందుకూ ఎస్టిపిఐ ప్రణాళికలు వేస్తోంది. ఎస్టిపిఐ డైరెక్టర్ రాంప్రసాద్ హైదరాబాద్ నుంచి ఎప్పటికప్పుడు ఈ కార్యకలాపాలను పర్యవేక్షిస్తూ సైబర్ టవర్ పనుల పురోగతికి కృషి చేస్తున్నారు. త్వరలో రాష్ట్ర ఐటీ శాఖ మంత్రి నారా లోకేష్ ఈ సైబర్ టవర్ను ప్రారంభించబోతున్నారు. ఈ టవర్ అందుబాటులోకి వస్తే .. దాదాపుగా వెయ్యి మందికి పైగా ఉపాధి అవకాశాలు ఏర్పడతాయని అంచనా.
veyyi mandiki udyoga avakaasaaluvijayavaada (aandhrajyoti): rajadhani amaravati praantamlo startop unitlanu  prothsahinchataaniki rangam siddhamavutondi. indukosam saftvare technology parks af india (estipi) vijayavaadalo nirmistunna saibar tower marikoddi rojullo andubaatuloki rabotondi. roo.40 kotla vyayamtho 50,000 chadarapu adugula vistiirnamlo nirmistunna ee ji plus 6 tower nirmaanam erpaatu daadaapugaa poortayindi. prastutam finishing panulu jarugutunnaayi. startop  companylu erpaatu cheyalanukune krishna, gunturu jillala autsaahika yuvati, yuvakulaku ee tower avakaasaalu kalpistundani bhaavistunnaaru. ee tower ground florlo hosting, isp sevalu,  modati florlo data senter, rendava florlo incubation senter, moodu, naalugu, aidu florlalo pedda it companylaku, aarava flornu trining senterga upayogistaaru. bhavishyattulo deeniki anusandhaanamgaa rendava tower nirminchendukuu estipi pranaalikalu vestondi. estipi director ramprasad hyderabad nunchi eppatikappudu ee kaaryakalaapaalanu paryavekshistuu saibar tower panula purogatiki krushi chestunnaru. twaralo rashtra it saakha mantri nara lokesh ee saibar tavarnu praarambhinchabotunnaara. ee tower andubaatuloki vaste .. daadaapugaa veyyi mandiki paiga upaadhi avakaasaalu erpadatayani anchana.